પૌંઆને શેકી, ખાંડવા. તેને ચાળી, કરકરો ભૂકો બનાવવો. સફેદ મોટા ચોળાને રાત્રે પાણીમાં પલાળી, સવારે કપડામાં બાંધી, ઉપર વજન મૂકવું, 24 કલાકે તેમાં ફણગા ફૂટશે. પછી તેને વરાળથી બાફી, મસળી, અધકચરા કરવા. બટાકાને બાફી, છોલી, માવો બનાવવો. બન્ને ભેગા કરવા. બ્રેડની કડક કિનાર કાઢી, પાણીમાં પલાળી, નિચોવી, મસળી ચોળા-બટાકાના માવામાં નાંખવી. પછી મીઠું, ખાંડ, ગરમ મસાલો, વાટેલાં આદું-મરચાં, વાટેલું લસણ, કોપરાનું ખમણ અને લીંબુનો રસ નાંખી, બરાબર હલાવી, તેમાંથી ગોળા વાળી, ચપટા કરવા. પછી પૌંઆના ભૂકામાં રગદોળી, તેલમાં તળી લેવા